На основу Решења o банкротству стечајног судије Привредног суда у Панчеву Ст.бр.72/2010 од 04.08.2011. године, а у складу са чланoвима 131, 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), стечајни управник стечајног дужника

**АД "НАПРЕДАК " у стечају из Ковина , ул. Трг Ослобођења бр.2**

**ОГЛАШАВА**

**Продају имовине јавним надметањем**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит (дин.)** |
| **1.** **Целина** 19/20 идеалних делова Нове Робне куће у Ковину, Цара Лазара 83, спратности :По+Пр+1+Пк, бруто површине: 4.556 м2.изграђена на кат.парцели 3147/1, уписана у ЛН 210 КО Ковин као зграда бр.1(Зграда трговине), које чине: пословни простор у приземљу, површине, 1266м2 , уписан у ЛН 210 КО Ковин као пословни простор-девет и више просторија трговине, бр.улаза 1, бр.посебног дела 1, пословни простор на првом спрату, површине 1212м2 уписан у ЛН 210 КО Ковин као пословни простор-девет и више просторија трговине, бр.улаза 1, бр.посебног дела 2, пословни простор у поткровљу, површине 1020м2 уписан у ЛН 210 КО Ковин као пословни простор-девет и више просторија трговине, бр.улаза 1, бр.посебног дела 3 и пословни простор у подруму, површине 1058м2 уписан у ЛН 210 КО Ковин као пословни простор-девет и више просторија трговине, бр.улаза 2, бр.посебног дела 1.  Саставни део предмета продаје је припадајућа опрема, намештај и пословни инвентар према списку у продајној документацији | 130.024.352,65 | 57.788.601,20 |
| **2. Целина** пословни простор три просторије трговине (продавница „Стакло“), у приземљу стамбено пословне зграде у Ковину ЈНА 14 – 16 , изграђена на катастарској парцели 3137/3 КО Ковин, број зграде 1, уписан у лист непокретности 6800 КО Ковин, број улаза 4, број посебног дела 2, површине 82,00 м2.  Саставни део предмета продаје је припадајућа опрема, намештај и пословни инвентар према списку у продајној документацији. | 2.481.679,20 | 992.671,70 |
| **3. Целина –** објекти на кат.парцели 3943 КО Ковин, у ул. Дунавска бб:  - Зграда прехрамбене индустрије и производње –„Стара пекара“, бруто површине 485 м2, у ЛН бр. зграде 1,  - помоћна зграда у ЛН зграда бр. 2 бруто површине 97 м2,  обе зграде уписане у ЛН 2099 КО Ковин  - помоћна зграда , бруто површине 101 м2, ванкњижна својина стечајног дужника.  Саставни део предмета продаје је припадајућа опрема према списку у продајној документацији. | 5.498.253,45 | 2.199.301,40 |

Право на учешће у поступку продаје имају сва правна и физичка лица која :

1. након добијања профактуре, изврше уплату ради откупа продајне документације у износу од **10.000,00** **динара по целини.** Профактура се може преузети на адреси у Ковину, ул.Трг Ослобођења бр.2, сваког радног дана у периоду од 08,00 до 14,00 часова, најкасније до 21.02.2017. године, уз обавезну најаву поверенику стечајног управника.
2. уплате **депозит** на текући рачун стечајног дужника **број: 160-340008-07 код „Bancа Intesa“АД** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је 21.02.2017. године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника Београд, Теразије 23, 6. спрат, најкасније **21.02.2017. године до 15:00h** по београдском времену (GMT+1). У обзир ће се узети само банкарске гаранције које пристигну на назначену адресу у назначено време. **Банкарска гаранција мора имати рок важења 28.04.2017. године**
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 08,00 до14,00 часова а најкасније 5 радних дана пре заказане продаје (уз претходну најаву поверенику стечајног управника).

Након уплате депозита а најкасније до 21.02.2017. године потенцијални купци, ради правовремене евиденције, морају предати поверенику Агенције за лиценцирање стечајних управника : попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се дана 28.02.2017. године у 11 часова на следећој адреси: Агенција за лиценцирање стечајних управника, ул. Теразије бр.23 III спрат, сала 301. Регистрација учесника** **почиње два сата пре почетка јавног надметања, а завршава се 10 минута пре почетка јавног надметања, односно у периоду од 9 часова до 10:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања, ;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора у законом прописаној форми приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Све порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.

**Oвлашћено лице: Повереник Милана Којић**

**контакт телефон: 013/742-788 или 064/208 16 14.**

.